A **Academia Brasileira de Cinema e Artes Audiovisuais** (**ABCAA**) é unha organización profesional coa finalidade, entre outras, de outorgar o Gran Premio do Cinema Brasileiro (tamén chamado Premio Grande Otelo) e contribuír ao debate, promoción, desenvolvemento e ciencia do cine como manifestación artística, contribuíndo así a fortalecer a industria cinematográfica brasileira. Tamén se encarga de preseleccionar as películas que representarán o Brasil nos Oscars.

Fundada por Luiz Antonio Viana (tamén o seu primeiro presidente) o 20 de maio de 2002, con sede en Río de Xaneiro, conta con máis de 200 membros e serve de instrumento para celebrar a calidade e excelencia do cinema brasileiro. En setembro do mesmo ano no que foi fundada a Academia, a primeira edición do Premio Grande Otelo tivo lugar no Theatro Municipal do Rio de Janeiro.

Historia
--------

Segundo Luiz Antonio Viana, fundador e primeiro presidente da Academia:

*"A Academia Brasileira de Cinema é um instrumento de celebração da qualidade do cinema brasileiro e mais um veículo de promoção e preservação que irá, sem dúvida, reforçar as alianças entre aqueles que fazem do nosso cinema uma arte maior"*.

O 20 de maio de 2002, Luiz Antonio Viana fundou a Academia Brasileira de Cinema, con sede no Río de Xaneiro, co obxectivo de crear unha institución dedicada a contribuír ao desenvolvemento e fortalecemento do cinema no Brasil como arte e ciencia por manifestación. Para iso, a idea era crear un premio que puidese celebrar, discutir, promover, fomentar e recoñecer a excelencia das obras realizadas no cine.

Naceu entón o Premio Grande Otelo, que é concedido anualmente pola Academia dende o ano 2002, nun acto retransmitido por televisión aos mellores profesionais nas súas respectivas categorías.

Segundo o expresidente da Academia Brasileira de Cinema, Roberto Farias:

*"É conhecida a regra de que quando o cinema nacional faz sucesso, esquenta o mercado e todos ganham. Como diria Euclides da Cunha, 'o cineasta brasileiro é antes de tudo um forte, e a Academia sua fortaleza'. Cada vez mais forte, nossa academia orgulha-se do cinema brasileiro e seus cineastas".*

Grande Premio do Cinema Brasileiro
----------------------------------

 Cerimonia do Grande Premio do Cine Brasileiro 2019
O *Grande Prêmio do Cinema Brasileiro* (tamén coñecido como premio *Grande Otelo*) é o galardón máis importante do cinema brasileiro, que concede anualmente a Academia co obxectivo de homenaxear a excelencia dos mellores profesionais en cada unha das distintas especialidades do sector. O premio é unha estatuíña bañada en ouro dun cabaleiro cunha espada en homenaxe ao actor brasileiro Grande Otelo. No Brasil, a retransmisión da cerimonia corre a cargo de Canal Brasil.

Está organizado e votado polos propios profesionais. Desde 2004, a votación realízase a través de Internet, a través da páxina web da Academia, e cada membro recibe un contrasinal electrónico para votar, o cálculo realízao PricewaterhouseCoopers, a mesma empresa de audita os Oscar.

### Categorías premiadas

|  |  |  |  |  |
| --- | --- | --- | --- | --- |
| **Principais*** Mellor Película de Ficción
* Mellor Dirección
* Mellor Actor
* Mellor Actriz
* Mellor Actor secundario
* Mellor Actriz secundaria
* Mellor Guión orixinal
* Mellor Guión adaptado
 |  | **Secundarios*** Mellor Película Estranxeira
* Mellor Película documental
* Mellor Película de Animación
* Mellor Película Infantil
* Mellor Curtametraxe de ficción
* Mellor Curtametraxe Documental
* Mellor Curtametraxe de animación

 |  | **Técnicos*** Mellor Banda Sonora
* Mellor Banda Sonora Orixinal
* Mellor Son
* Mellor Dirección de Arte
* Mellor Director de Fotografía
* Mellor Maquillaxe
* Mellor Vestiario
* Mellor Edición de ficción
* Mellor Edición Documental
* Mellores Efectos visuais
 |

Ademais dos premios ao mérito á excelencia, a academia outorga anualmente, a través da súa xunta directiva, os Prêmios Homenagem Especial e o Prêmio Especial de Preservação

Notas
-----

1. ↑  "Pela primeira vez, governo federal não participa da indicação de filme brasileiro ao Oscar". Consultado o 2021-10-17.
2. 1 2 3 4 5  "Conheça". Arquivado dende o orixinal o 2021-04-10. Consultado o 2021-10-17.

Véxase tamén
------------


|  |  |
| --- | --- |
|  | Wikimedia Commons ten máis contidos multimedia na categoría:  ***Academia Brasileira de Cinema*** |